Document ID: 32013D0453

PROVEDBENA ODLUKA KOMISIJE
оd 11. rujna 2013.
o izmjeni Provedbene odluke 2013/443/EU o određenim zaštitnim mjerama u vezi s visoko patogenom influencom ptica podtipa H7N7 u Italiji
(priopćeno pod brojem dokumenta C(2013) 5904)
(Vjerodostojan je samo tekst na talijanskom jeziku)
(Tekst značajan za EGP)
(2013/453/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
budući da:
(1)
Nakon što je Italija 15. kolovoza 2013. prijavila izbijanje visoko patogene influence ptica podtipa H7N7 na gospodarstvu u općini Ostellato u pokrajini Ferrara regiji Emilia-Romagna, Komisija je donijela Provedbenu odluku 2013/439/EU (3), kojom se utvrđuju odredbe za zaražena i ugrožena područja koja će se uspostaviti oko mjesta izbijanja bolesti.
(2)
Zbog drugog izbijanja bolesti u općini Mordano u pokrajini Bologna u regiji Emilia-Romagna, Komisija je donijela Provedbenu odluku 2013/443/EU (4) kojom se prilagođuju granice zaraženih i ugroženih područja i utvrđuju daljnja ograničena područja. Ta su područja definirana u dijelovima A, B i C Priloga toj Odluci. Zbog ponovnog izbijanja bolesti potrebno je prilagoditi ograničena područja kako su utvrđena dijelovima A, B i C Priloga Provedbenoj odluci 2013/443/EU.
(3)
Prilog Provedbenoj odluci 2013/443/EU trebalo bi stoga na odgovarajući način izmijeniti.
(4)
Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog Provedbenoj odluci 2013/443/EU zamjenjuje se Prilogom ovoj Odluci.
Članak 2.
Ova je Odluka upućena Talijanskoj Republici.
Sastavljeno u Bruxellesu 11. rujna 2013.

Labels: 18
6